کلاؤڈ برسٹ

کلاؤڈ برسٹ  یا بادل پھٹنے کا مطلب کسی مخصوص علاقے میں اچانک بہت کم وقت میں گرج چمک کے ساتھ بہت زیادہ اور موسلادھار بارش کا ہونا ہے جس کے باعث سیلابی صورت حال پیدا ہو جائے۔
بادل پھٹنے کا واقعہ اس وقت پیش آتا ہے جب زمین یا فضا میں موجود بادلوں کے نیچے سے گرم ہوا کی لہر اوپر کی جانب اٹھتی ہے اور بادل میں موجود بارش کے قطروں کو ساتھ لے جاتی ہے۔
اس وجہ سے عام طریقے سے بارش نہیں ہوتی اور نتیجے میں بادلوں میں بخارات کے پانی بننے کا عمل بہت تیز ہو جاتا ہے کیونکہ بارش کے نئے قطرے بنتے ہیں اور پرانے قطرے اپ ڈرافٹ کی وجہ سے واپس بادلوں میں دھکیل دیے جاتے ہیں، جس کا نتیجہ طوفانی بارش کی شکل میں نکلتا ہے کیونکہ بادل اتنے پانی کا بوجھ برداشت نہیں کرپاتے۔
محکمہ موسمیات پاکستان کی طرف سے جاری کردہ ایک بیان کے مطابق کلاؤڈ برسٹ کو رین گش اور رین گسٹ بھی کہا جاتا ہے۔ اگرکسی چھوٹے علاقے میں مختصر وقفے میں شدید بارش ہوجائے تو اسے کلاؤڈ برسٹ کہا جاتا ہے۔ اس کے لیے ضروری ہے کہ مخصوص علاقے میں ایک گھنٹے میں کم سے کم 200 ملی میٹر بارش ریکارڈ کی جائے۔انسائیکلوپیڈیا بریٹانیکا کے مطابق کلاؤڈ برسٹ مقامی واقعہ ہوتا ہے، جو مختصر وقفے کے لیے رونما ہوتا ہے اور گرج چمک اور شدید برقی یا بجلی کی سرگرمی کی وجہ بنتا ہے۔ اس میں عموماً بادل کے نیچے کی ہوا اوپر اٹھتی ہے اور پانی کے قطروں کو کچھ دیر گرنے سے روکتی ہے۔ اب جیسے ہی ہوا کا دباؤ کم ہوتا ہے پانی کی بڑی مقدار بادل سے گرتی ہے اور یوں بادلوں کا پانی گویا اس طرح بہتا ہے کہ بالٹی الٹ دی گئی ہے۔
یہ بات بھی ذہن نشین رہے کہ کلاؤڈ برسٹ کے زیادہ ترواقعات پہاڑی علاقوں میں رونما ہوتے ہیں۔ جب پانی کی بڑی مقدار نیچے گرتی ہے تو سیلابی کیفیت پیدا ہوجاتی ہے اور اس کے بہاؤ میں آبادی اور فصلوں کا بہت نقصان ہو سکتا ہے۔ محمکہ موسمیات کے مطابق اگر کسی علاقے میں ایک گھنٹے میں 200 ملی میٹر بارش ہوجائے تو اسے کلاؤڈبرسٹ کہا جا سکتا ہے۔

 کلاؤڈ برسٹ کے ریکارڈ 
+ دورانیہ بارش مقام تاریخ 1 منٹ    باس-تیر، گواڈیلوپ  26 نومبر 1970 5.5 منٹس    پورٹ بیل، پاناما  29 نومبر 1911 15 منٹس    Plumb Point، جمیکا  12 مئی 1916 20 منٹس    Curtea de Argeș، رومانیہ  7 جولائی 1947 40 منٹس    Guinea، ورجینیا، ریاست ہائے متحدہ  24 اگست 1906 1 گھنٹہ    لیہہ، لداخ، بھارت  اگست 5, 2010  1 گھنٹہ    پونے، مہاراشٹر، بھارت  ستمبر 29, 2010  1.5 گھنٹے    Pune, Maharashtra, بھارت  اکتوبر 4, 2010  2 گھنٹے   پتھورا گڑھ، اتراکھنڈ، بھارت  جولائی 1, 2016 10 گھنٹے   اسلام آباد، پاکستان 23 جولائی، 2001 4 گھنٹے  کراچی، پاکستان 18 جولائی، 2009  5 گھنٹے    لا پلاتا، بیونس آئرس، ارجنٹائن اپریل 2, 2013  10 گھنٹے    ممبئی، Maharashtra, بھارت  جولائی 26, 2005 13 گھنٹے    Foc-Foc, رے یونیوں  جنوری 8, 1966 20 گھنٹے    Ganges Delta، بنگلہ دیش/بھارت  جنوری 8, 196624 گھنٹے73.62 inches (1,870 mm)Cilaos، رے یونیوںمارچ, 1952

 حوالہ جات 

زمرہ:بادل
زمرہ:طوفان
زمرہ:موسمی مخاطر
زمرہ:شدید موسمی تبدیلیاں
زمرہ:ویکی ڈیٹا سے مطابقت رکھنے والی مختصر تفصیل